ด้วย โรงพยาบาลวารินชำราบ ร่วมกับสำนักงานสาธารณสุขอำเภอวารินชำราบ จัดฝึกอบรมเชิงปฏิบัติการ "โรคทางจิตเวชเด็ก แนวทางการคัดกรอง และดูแลช่วยเหลือเบื้องต้น 4 กลุ่มโรค สุขภาพจิตเด็ก            6 - 12 ปี เพื่อพัฒนาศักยภาพครูและเจ้าหน้าที่สาธารณสุข" ในวันอังคารที่ 22 กุมภาพันธ์ 2565 ณ ห้องประชุมไทรทอง นักงานเขตพื้นการศึกษาประถมศึกษาอุบลราชธานี เขต 4 โดยมีวัตถุประสงค์เพื่อให้ครูมีความรู้ความเข้าใจเกี่ยวกับโรคทางจิตเวชเด็กที่ส่งผลกระทบต่อการเรียน สามารถคัดกรองโรคในเบื้องต้นได้ และมีทัศนคติที่ดีต่อเด็กที่มีปัญหาพฤติกรรม และเพื่อพัฒนาศักยภาพครูในการคัดกรองเด็กกลุ่มเสี่ยง การลงข้อมูลแบบสังเกตพฤติกรรม 4 โรคในระบบออนไลน์ นั้น
         ในการนี้ สำนักงานเขตพื้นที่การศึกษาประถมศึกษาอุบลราชธานี เขต 4 ขอให้สถานศึกษาแจ้งครูและบุคลากรทางการศึกษาที่แจ้งความประสงค์ไว้ รายชื่อตามสิ่งที่ส่งมาด้วย เข้าร่วมฝึกอบรมตามวัน เวลา และสถานที่ดังกล่าว โดยครูที่จะเข้าร่วมการอบรมทุกคนต้องได้รับวัคซีนป้องกันโรคโควิด-19 ครบทั้ง 2 เข็มแล้ว ทั้งนี้ ค่าใช้จ่ายต่างๆ ในการเดินทาง ขอให้เบิกจากงบประมาณต้นสังกัด
