ด้วย โรงเรียนวัดบ้านค้อหวาง พร้อมด้วยคณะกรรมการสถานศึกษาขั้นพื้นฐาน คณะกรรมการ ที่ปรึกษา คณะครูและบุคลากรทางการศึกษา ผู้นำชุมชน ผู้ปกครอง และชาวบ้านหวาง หมู่ที่ 2 บ้านหวางออก หมู่ที่ 12 บ้านค้อกระบือ หมู่ที่ 3 ได้มีมติร่วมกันในการระดมทรัพยากรโดยการจัดทำผ้าป่าสามัคคีเพื่อการศึกษาขึ้น ในวันจันทร์ที่ 13 เมษายน 2563 ณ โรงเรียนวัดบ้านค้อหวาง โดยมีวัตถุประสงค์เพื่อจัดหางบประมาณจัดจ้าง ครูอัตราจ้างให้เพียงพอกับความต้องการของโรงเรียน พัฒนาคุณภาพการศึกษาของโรงเรียนให้มีประสิทธิภาพ ยิ่งขึ้น ซึ่งจะส่งผลให้เกิดการสร้างโอกาสและการพัฒนาคุณภาพการศึกษาของผู้เรียน และชุมชนให้ยั่งยืนต่อไป 