ด้วยกรมการศาสนา กำหนดจัดกิจกรรมการประกวดสวดมนต์หมู่สรรเสริญพระรัตนตรัย ทำนองสรภัญญะ ประเภททีม ๕ คน ประจำปี พ.ศ. ๒๕๖๖ เพื่อให้สถานศึกษาได้สวดมนต์หมู่ฯ พร้อมกันทั้งโรงเรียนเพื่อส่งเสริมคุณธรรมจริยธรรมในสถานศึกษา ทั้งนี้ โรงเรียนที่ชนะเลิศการประกวดระดับประเทศ   จะได้รับโล่รางวัลพระราชทานในงานสัปดาห์ส่งเสริมพระพุทธศาสนา เนื่องในเทศกาลวิสาขบูชา ประจำปี พ.ศ. ๒๕๖๖ 

ในการนี้ สำนักงานเขตพื้นที่การศึกษาประถมศึกษาอุบลราชธานี เขต ๔ จึงได้ประชาสัมพันธ์  เชิญชวนสถานศึกษาสมัครเข้าร่วมกิจกรรมการประกวดสวดมนต์หมู่สรรเสริญพระรัตนตรัย ทำนองสรภัญญะ ประเภททีม ๕ คน ประจำปี พ.ศ. ๒๕๖๖ โดยสามารถส่งใบสมัครได้ที่ สำนักงานวัฒนธรรมจังหวัดอุบลราชธานี หรือ ทางโทรสาร หมายเลข ๐ ๔๕๒๔ ๔๕๓๓ ได้ตั้งแต่บัดนี้จนถึงวันที่ ๒๓ ธันวาคม ๒๕๖๕ โดยจะยึดวันที่เอกสารการสมัครมาถึงสำนักงานวัฒนธรรมจังหวัดอุบลราชธานีเป็นสำคัญ ส่วนวัน เวลาและสถานที่ในการประกวดฯ จะแจ้งให้ทราบอีกครั้งต่อไป ทั้งนี้ สามารถดาวโหลดเอกสารสิ่งที่ส่งมาด้วย ๑ - ๒ ตาม QR Code ที่ปรากฎในท้ายหนังสือ
