ด้วย สำนักงานคณะกรรมการการศึกษาขั้นพื้นฐาน ขอให้สำนักงานเขตพื้นที่การศึกษา ประชาสัมพันธ์โครงการจัดประกวดแข่งขันโครงงานคุณธรรมเฉลิมพระเกียรติ "เยาวชนไทย ทำดีถวายในหลวง" ปีที่ ๑๘ ปีการศึกษา ๒๕๖๖ (ระดับประเทศ) ไปยังโรงเรียนในสังกัด ให้นักเรียนที่มีความสนใจและสมัครใจเข้าร่วมโครงการ ดำเนินการพัฒนาโครงงานคุณธรรมตามปฏิทินการดำเนินงานโครงการจัดประกวดแข่งขันโครงงานคุณธรรมเฉลิมพระเกียรติ "เยาวชนไทย ทำดี ถวายในหลวง" ปีที่ ๑๘ ปีการศึกษา ๒๕๖๖ (ระดับประเทศ) 
 		ในการนี้ สำนักงานเขตพื้นที่การศึกษาประถมศึกษาอุบลราชธานี เขต ๔ จึงประชาสัมพันธ์ไปยังโรงเรียนในสังกัด ให้นักเรียนที่มีความสนใจ และสมัครใจเข้าร่วมโครงการ ศึกษารายละเอียดโครงการ ก่อนส่งผลการดำเนินโครงงานคุณธรรม ที่ดำเนินการในปีการศึกษา ๒๕๖๖ โรงเรียนละ ๑ โครงงานเข้าร่วมการประกวดแข่งขัน และส่งข้อมูลมายังสำนักงานคณะกรรมการการศึกษาขั้นพื้นฐาน ภายในวันที่ ๒๐ กุมภาพันธ์ ๒๕๖๗ 
