ด้วย สำนักงานคณะกรรมการการศึกษาขั้นพื้นฐาน กำหนดดำเนินโครงการจัดประกวดแข่งขันโครงงานคุณธรรมเฉลิมพระเกียรติ “เยาวชนไทย ทำดี ถวายในหลวง” ปีการศึกษา ๒๕๖๕ (ระดับประเทศ) ปีที่ ๑๗ ปีการศึกษา ๒๕๖๕ (ระดับประเทศ) เพื่อสร้างความเข้าใจและเข้าถึงหลักการที่เป็นหัวใจสำคัญของโครงงานคุณธรรมเฉลิมพระเกียรติฯ โดยเน้นประเด็นปัญหาใกล้ตัว การให้ความสนใจและคิดริเริ่มที่จะแก้ไขปัญหาด้วยตนเอง เน้นการเรียนรู้ผ่านการปฏิบัติจริงด้วยความเพียรพยายามอย่างต่อเนื่องในช่วงระยะเวลานานพอสมควร (ไม่น้อยกว่า ๒ เดือน) ในลักษณะวิจัยปฏิบัติการ นำไปสู่การแก้ปัญหาความเสื่อมทางศีลธรรม และส่งเสริมบ่มเพาะความดีอย่างเป็นรูปธรรม ภายใต้แนวคิด “ร่วมกัน ทำดี อย่างมีปัญญา”
		ในการนี้ สำนักงานเขตพื้นที่การศึกษาประถมศึกษาอุบลราชธานี เขต ๔  จึงได้ประชาสัมพันธ์โครงการไปยังโรงเรียนขยายโอกาสทางการศึกษาในสังกัด ให้นักเรียนระดับมัธยมที่มีความสนใจ ส่งผลการดำเนินโครงงานคุณธรรม ที่ดำเนินการในปีการศึกษา ๒๕๖๕ และโครงงานคุณธรรมที่ดำเนินการมาแล้วไม่น้อยกว่า ๒ เดือน เพื่อคัดเลือกเป็นตัวแทนสำนักงานเขตพื้นที่การศึกษาประถมศึกษาอุบลราชธานี เขต ๔ เข้าประกวดในระดับชาติต่อไป โดยโรงเรียนที่สนใจสามารถกรอกใบสมัครและแบบฟอร์มการดำเนินโครงงานคุณธรรม (รายละเอียดดังสิ่งที่ส่งมาด้วย) และให้ส่งใบสมัครและแบบฟอร์มการดำเนินโครงงานมาที่สำนักงานเขตพื้นที่การศึกษาประถมศึกษาอุบลราชธานี เขต ๔ ภายในวันที่ ๑๕ กุมภาพันธ์ ๒๕๖๖ ผ่านทางระบบ SMSS หรือส่งทาง e-mail ที่ siripan85@gmail.com
