ด้วยเมื่อวันที่ 22 เมษายน 2565 ได้เกิดเหตุวาตภัย ลมพายุและฝนขึ้นในเขตพื้นที่โรงเรียนบ้านดอนผอุง เป็นสาเหตุทำให้เกิดน้ำท่วมขังและน้ำไหลผ่านแนวรั้วกำแพงด้านทิศตะวันออกของโรงเรียน ทำให้กำแพงรั้วปูนซีเมนต์เกิดความเสีย พังถล่มลงเป็นแนวราบยาวประมาณ 100 เมตร 
		เนื่องจากโรงเรียนบ้านดอนผอุงเป็นโรงเรียนขนาดเล็ก ขาดแคลนเงินงบประมาณในการซ่อมแซม โรงเรียนพร้อมด้วยคณะกรรมการสถานศึกษาขั้นพื้นฐาน ผู้ปกครอง และผู้นำชุมชนบ้านดอนผอุง มีมติเห็นชอบให้โรงเรียนจัดทำผ้าป่า เพื่อระดมทุนในการก่อสร้าง โดยมีวัตถุประสงค์เพื่อซ่อมแซมปรับปรุงรั้วของโรงเรียนที่ได้รับความเสียหายจากเหตุวาตภัย โดยกำหนดกิจกรรมการทอดผ้าป่าในวันที่ 12 กรกฎาคม 2565 ณ โรงเรียนบ้านดอนผอุง
		โรงเรียนบ้านดอนผอุงจึงใคร่ขอความอนุเคราะห์ท่านร่วมการทอดผ้าป่าเพื่อการศึกษาในครั้งนี้ด้วย 
