แจ้งทราบทั่วกัน -การที่ข้าราชการมาปฏิบัติราชการแต่ไม่ลงเวลามาทำงาน พฤติการณ์ดังกล่าวเข้าข่ายเป็นความผิดวินัยฐานไม่ปฏิบัติตามระเบียบแบบแผนของทางราชการ ตามมาตรา 82(2) แห่งพระราชบัญญัติระเบียบข้าราชการพลเรือน พ.ศ. 2551 ส่วนผู้ที่ไม่มาปฏิบัติหน้าที่ราชการไม่จำต้องลงเวลามาทำงาน แต่ต้องยื่นใบลา หากไม่ยื่นใบลาหรือไม่ได้รับอนุญาตให้ลาย่อมถือเป็นการละทิ้งหน้าที่ราชการ ซึ่งทำให้ผู้นั้นไม่ได้รับเงินเดือนในวันที่ละทิ้งหน้าที่ราชการ ตามพระราชกฤษฎีกาการจ่ายเงินเดือน เงินปี บำเหน็จ บำนาญ และเงินอื่นในลักษณะเดียวกัน พ.ศ. 2535 ส่วนการที่จะพิจารณาว่าผู้ใดละทิ้งหน้าที่ราชการหรือไม่ เป็นเรื่องที่จะต้องทำการสอบสวน ซึ่งต้องพิจารณาจากข้อเท็จจริงและพยานหลักฐานที่ปรากฏ (คัดลอกมา หากข้าราชการไม่เซ็นชื่อมาปฏิบัติราชการจะเป็นความผิดหรือไม่)