ด้วย กลุ่มงานประชาสัมพันธ์ กลุ่มอำนวยการ สำนักงานเขตพื้นที่การศึกษาประถมศึกษาอุบลราชธานี เขต 4 กำหนดจัดอบรมเชิงปฏิบัติการ “การประชาสัมพันธ์เชิงรุก สร้างองค์กรสู่ความสำเร็จ 
เขตก้าวหน้า...สร้างคุณภาพการศึกษา อย่างยั่งยืน” รุ่นที่ 1 วันที่ 28 ตุลาคม 2562 และ รุ่นที่ 2 วันที่ 
29 ตุลาคม 2562 ณ ห้องประชุมไทรทอง(ห้องประชุมใหญ่) สำนักงานเขตพื้นที่การศึกษาประถมศึกษาอุบลราชธานี เขต 4 เพื่อพัฒนาบุคลากรผู้รับผิดชอบงานประชาสัมพันธ์ของสถานศึกษา กลุ่มส่งเสริมประสิทธิภาพการศึกษา และกลุ่มงานในสำนักงาน สังกัด สพป.อุบลราชธานี เขต 4 ได้มีช่องทางการสื่อสาร การประชาสัมพันธ์องค์กรที่หลากหลาย กลุ่มเป้าหมาย ประกอบด้วย บุคลากรผู้รับผิดชอบงานด้านการประชาสัมพันธ์โรงเรียน โรงเรียนละ 1 คน บุคลากรผู้รับผิดชอบงานด้านการประชาสัมพันธ์กลุ่มส่งเสริมประสิทธิภาพการศึกษา กลุ่มฯละ 1 คน และบุคลากรที่รับผิดชอบการประชาสัมพันธ์ของกลุ่มงานในสังกัด สพป.อุบลราชธานี เขต 4 กลุ่มงานละ 
1 คน รวมทั้งสิ้น 166 คน 
 สำนักงานเขตพื้นที่การศึกษาประถมศึกษาอุบลราชธานี เขต ๔ จึงขอความร่วมมือท่านได้มอบหมายให้บุคลากรผู้รับผิดชอบงานประชาสัมพันธ์โรงเรียน/กลุ่มส่งเสริมประสิทธิภาพการศึกษา เข้ารับการอบรมเชิงปฏิบัติการ “การประชาสัมพันธ์เชิงรุก สร้างองค์กรสู่ความสำเร็จ เขตก้าวหน้า...สร้างคุณภาพการศึกษา อย่างยั่งยืน” ตามวัน เวลา และสถานที่ดังกล่าวข้างต้น ทั้งนี้ให้เตรียมอุปกรณ์ในการอบรม ประกอบด้วย คอมพิวเตอร์ ปลั๊กไฟ เอกสารแนะผู้บริหารสถานศึกษา(ไฟล์ Word) พร้อมภาพประกอบ
