สำนักงานเขตพื้นที่การศึกษาประถมศึกษาอุบลราชธานี เขต 4 ขอแจ้งสถานศึกษาในสังกัดที่ประสงค์ส่งผลการดำเนินงานระบบการดูแลช่วยเหลือนักเรียนเข้ารับการคัดเลือก เพื่อรับรางวัลระบบการดูแลช่วยเหลือนักเรียน ประจำปี 2566 ให้ดำเนินการ ดังนี้
1. สถานศึกษาประเมินตนเอง และเขียนรายงานแบบบรรยายให้ครอบคลุมประเด็น 
การดำเนินงานระบบการดูแลช่วยเหลือนักเรียนของสถานศึกษา (รน.1) ไม่เกิน 15 หน้ากระดาษ A4 (ตัวอักษร TH Sarabun ขนาด 16) ให้ครอบคลุมหลักเกณฑ์ 5 ประเด็น และแนบหลักฐานประกอบ ในภาคผนวก ไม่เกินจำนวน 20 หน้ากระดาษ A4 (ไม่นับกระดาษคั่นหน้าคำว่าภาคผนวก) โดยมีผู้อำนวยการสถานศึกษารับรองข้อมูลในแบบรายงานการดำเนินงานระบบการดูแลช่วยเหลือนักเรียนของสถานศึกษา (รน. 1) ทั้งนี้ไม่พิจารณาข้อมูลจาก QR CODE รายละเอียดตามสิ่งที่ส่งมาด้วย หน้า 11-19, หน้า 28-38, หน้า 62-64 และหน้า 74 
2. ส่งรายงานการดำเนินงานระบบการดูแลช่วยเหลือนักเรียน (รน.1) จำนวน 6 เล่ม พร้อมด้วย แบบประเมินตนเอง จำนวน 1 ชุด มายังกลุ่มส่งเสริมการจัดการศึกษา สำนักงานเขตพื้นที่การศึกษาประถมศึกษาอุบลราชธานี เขต 4 ภายในวันที่ 1 พฤษภาคม 2566 เวลา 16.30 น. 
