ด้วยสำนักงานวัฒนธรรมจังหวัดอุบลราชธานี กำหนดจัดประกวดหนูน้อยรัก(ษ์)ไทย เพื่อเป็นการส่งเสริมค่านิยมความเป็นไทยให้กับเด็กช่วงอายุตั้งแต่ ๕-๑๐ ปี ด้านคุณธรรมจริยธรรม มารยาทไทย       การแต่งกายด้วยผ้าไทยหรือผ้าพื้นถิ่น รวมทั้งการใช้ภาษาไทยได้อย่างถูกต้องเหมาะสม เป็นการสืบสานความเป็นไทย กระตุ้นและปลูกฝังจิตสำนึกในการอนุรักษ์ความเป็นไทยและวัฒนธรรมไทยให้คงอยู่สืบไป

สำนักงานเขตพื้นที่การศึกษาประถมศึกษาอุบลราชธานี เขต ๔ จึงได้ประชาสัมพันธ์โครงการหนูน้อยรัก(ษ์)ไทย รายละเอียดตามสิ่งที่ส่งมาด้วย โดยเปิดรับสมัครถึงวันที่ ๑๔ ธันวาคม ๒๕๖๕ ทั้งนี้ สามารถดาวน์โหลดใบสมัครและเอกสารเกี่ยวกับการประกวดได้ตาม QR Code ที่ปรากฏท้ายหนังสือนี้ 
